Source: http://docplayer.fi/6912979-Turvallisuudelle-tarkeiden-laitteiden-koestusten-merkitys-vikojen-havaitsemisessa.html
Timestamp: 2018-06-22 07:56:54+00:00
Document Index: 14462001

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

TURVALLISUUDELLE TÄRKEIDEN LAITTEIDEN KOESTUSTEN MERKITYS VIKOJEN HAVAITSEMISESSA - PDF
Download "TURVALLISUUDELLE TÄRKEIDEN LAITTEIDEN KOESTUSTEN MERKITYS VIKOJEN HAVAITSEMISESSA"
1 Aalto Yliopisto Perustieteiden korkeakoulu Raul Kleinberg TURVALLISUUDELLE TÄRKEIDEN LAITTEIDEN KOESTUSTEN MERKITYS VIKOJEN HAVAITSEMISESSA Kandidaatintyö Espoo 23. maaliskuuta 2012 Työn valvoja: Työn ohjaaja: Prof. Ahti Salo Suunnittelupäällikkö Kalle Jänkälä Työn saa tallentaa ja julkistaa Aalto-yliopiston avoimilla verkkosivuilla. Muilta osin kaikki oikeudet pidätetään.
2 ii AALTO-YLIOPISTO TEKNILLINEN KORKEAKOULU PL 11000, Aalto KANDIDAATINTYÖN TIIVISTELMÄ Tekijä: Raul Kleinberg Työn nimi: Turvallisuudelle tärkeiden laitteiden koestusten merkitys vikojen havaitsemisessa Tiedekunta: Informaatio- ja luonnontieteiden tiedekunta Tutkinto-ohjelma: Teknillisen fysiikan ja matematiikan tutkinto-ohjelma Pääaine: Systeemitieteet Pääaineen koodi: Mat-2 Vastuuopettaja: Prof. Ahti Salo Ohjaaja: Suunnittelupäällikkö, TkL Kalle Jänkälä, Fortum Power and Heat Oy Tiivistelmä: Loviisan ydinvoimalaitoksella on tuhansia erilaisia turvallisuudelle tärkeitä laitteita, joille sattuu käyttöhistoriansa aikana vikaantumisia. Tässä kandidaatintyössä kartoitetaan Loviisan ydinvoimalaitoksella sattuneiden vikaantumisten havaitsemistavat. Työssä selvitetään erityisesti laitoksella suoritettavien määräaikaiskoestusten merkitys vikojen havaitsemisessa. Määräaikaiskoestuksissa erilaisten laitteiden toimintakuntoisuus varmistetaan säännöllisin aikavälein, esimerkiksi venttiilit ajetaan auki ja kiinni sekä pumput käynnistetään. Työssä tarkastellaan laitetyypeistä venttiileitä, pumppuja ja dieselgeneraattoreita sekä erillisenä kokonaisuutena mittauksia. Työn aineistona oli Loviisan voimalaitosyksiköiden 1 ja 2 vikahistoria kummankin laitoksen kaupallisen käytön alusta vuoden 2011 alkuun saakka. Työssä tarkastellaan vikojen havaitsemistapojen merkitystä ensin koko vikahistorian ajalla, minkä jälkeen tarkastelu laajennetaan ydinvoimalaitoksen erilaisille järjestelmille. Seuraavaksi tutkitaan vikaantumisten havaitsemistapojen jakaantumista eri laitetyypeille. Lopuksi tarkastellaan erillisenä kokonaisuutena vikojen havaitsemistapojen osuuksia mittauksille. Työssä saatiin tilastollisesti merkitseviä tuloksia. Määräaikaiskoestukset havaittiin merkittävimmäksi vikojen havaitsemistavaksi. Eri järjestelmien väliltä löydettiin erovaisuuksia vikojen havaitsemistapojen osuuksissa ja erityisesti määräaikaiskoestuksissa havaittujen vikojen osuuksissa. Myös laitetyyppien väliltä löydettiin erovaisuuksia, mutta erot olivat kuitenkin pienempiä kuin esimerkiksi järjestelmien välillä. Mittauksille saatiin hyvin erilaiset tulokset verrattuna muihin laitetyyppeihin. Mittauksien kohdalla vioista havaittiin suurin osa oireista valvomossa. Päivämäärä: Kieli: suomi Sivumäärä: Avainsanat: PRA, PSA, riskianalyysi, ydinvoima, määräaikaiskoestus
3 iii Alkusanat Työskenneltyäni kesän 2011 harjoittelijana Fortum Power and Heat Oy:n ydinturvallisuusosaston PRA-ryhmässä minulle tarjoutui mahdollisuus jatkaa osa-aikaisena harjoittelijana opintojeni ohessa. Esimieheni Kalle Jänkälä tarjosi minulle työtehtävää, josta pystyin kirjoittamaan myös kandidaatintyöni. Mahdollisuus työn ja opinnäytetyön yhdistämisestä oli minulle luonnollisesti erittäin mieluisa. Haluan kiittää esimiestäni Kalle Jänkälää mielenkiintoisesta kandidaatintyön aiheesta, tarvittavasta ohjauksesta ja palautteesta työn aikana sekä PRA-ryhmää mukavasta työilmapiiristä. Lisäksi haluan kiittää professori Ahti Saloa kandidaatintyön valvonnasta. Lopuksi kiitokset kuuluvat vanhemmilleni Arjalle ja Heikille sekä tyttöystävälleni Annalle kannustuksesta. Raul Kleinberg Espoossa 23. Maaliskuuta 2012
4 iv Sisällysluettelo Alkusanat... iii Symboli- ja lyhenneluettelo... v 1. Johdanto Taustaa Työn tavoite Työn tausta Tarkasteltavat järjestelmät Tarkasteltavat laitteet Vikojen havaitseminen Tutkimusongelma- ja menetelmät Tutkimushistoria ja valitut perustapahtumat Tutkimusmenetelmät ja tilastollinen testaus Suhteellisten osuuksien vertailutesti Jakaumaoletuksien testaaminen 2 -homogeenisuustestillä Suhteellisen osuuden luottamusväli Tulokset Tarkasteluhistorian valinta Vertailu järjestelmittäin Vertailu laitetyypeittäin Venttilien viat Pumppujen viat Dieselgeneraattoreiden viat Mittaukset Johtopäätökset Viitteet Liitteet... 25
5 v Symboli- ja lyhenneluettelo PSA/PRA Todennäköisyyspohjainen turvallisuus/riskianalyysi LO1 Loviisa 1-voimalaitosyksikkö LO2 Loviisa 2-voimalaitosyksikkö
6 1. Johdanto 1.1. Taustaa Loviisan ydinvoimalaitoksella on tuhansia erilaisia turvallisuudelle tärkeitä laitteita ja komponentteja. Osa laitteista on laitoksen normaalilla tehoajolla jatkuvassa käytössä, kuten primääripiirin pääkiertopumput. Jotkut laitteet ovat vuoroittaiskäytössä. Monet turvallisuudelle tärkeät laitteet ovat kuitenkin laitoksen normaalikäytön aikana varalla. Pumput seisovat ja venttiilit ovat perustilassa. Tällaisten laitteiden toimintavarmuudesta mahdollisen vaateen tullessa ei olisi riittävää varmuutta ellei laitteille suoritettaisi määräaikaisia koestuksia. Koestuksissa laitteiden toimintakuntoisuus varmistetaan. Pumput käynnistetään, venttiilit ajetaan auki ja kiinni. Käyttöhistoriansa aikana laitteet vikaantuvat. Turvallisuudelle tärkeiden varalla olevien laitteiden viat havaitaan Loviisan ydinvoimalaitoksella yleensä määräaikaiskoestuksissa. Vikaantumisia havaitaan myös muilla tavoilla. Osa laitteiden vikaantumistavoista voi olla jatkuvassa valvonnassa, jolloin puhutaan monitoroiduista laitteista. Monitoroituja laitteita on automaatiojärjestelmissä. Esimerkiksi mittauksia valvotaan jatkuvasti. Jos mittauksen arvo poikkeaa sitä varmentavista rinnakkaisista mittauksista, valvomoon tulee hälytys ja vikaantuminen havaitaan välittömästi. Vikoja voidaan havaita myös esimerkiksi käyttötarpeen tullessa tai laitoksella suoritettavilla vuorokierroksilla. (Jänkälä, 2011) Työn tavoite Tässä työssä pyritään Loviisan ydinvoimalaitosten vikahistorian perusteella selvittämään turvallisuudelle tärkeiden laitteiden vikojen havaitsemistavat. Vikojen havaitsemistavat kerätään Loviisan voimalaitoksen vikahistoriasta. Kun vikojen havaitsemistavat on määritetty, pyritään erityisesti vastaamaan seuraaviin kysymyksiin: Mikä on eri havaitsemistapojen osuus vikojen havaitsemisessa? Mikä on määräaikaiskoestusten rooli vikojen havaitsemisessa? Miten vikoja havaitaan laitetyypeittäin ja järjestelmittäin? Miten vikaantumiset havaitaan erilaisille mittauksille? Työn tuloksia voidaan hyödyntää Loviisan ydinvoimalaitoksella määräaikaiskoestuksia ja määräaikaiskoestusvälejä arvioitaessa. Tulokset pyritään verifioimaan tilastollisilla menetelmillä.
7 7 2. Työn tausta 2.1. Tarkasteltavat järjestelmät Loviisan voimalaitos jakautuu kokonaisuutena useisiin kymmeniin eri järjestelmiin, joista tähän työhön valikoitui käsiteltäväksi yhteensä 13 eri järjestelmää: EY RA RL RR RV TC TF TH TJ TK TQ VF YD Dieselgeneraattorit Tuorehöyryputkisto Syöttövesipiiri Primääripiirin seisontajäähdytys Laitoslisäveden syöttö Primääriveden puhdistus Reaktorin välijäähdytyspiiri Hätäjäähdytysjärjestelmä Hätälisävesijärjestelmä Normaali lisävesi- ja vuotojenkeruujärjestelmä Sprinklerijärjestelmä Sivumerivesipiiri Pääkiertopumput Järjestelmät TC, TK ja YD ovat laitoksen primääripiirin järjestelmiä. TC-järjestelmä puhdistaa primääripiirin veden epäpuhtauksista, joita ovat lähinnä korroosiotuotteet. TK-järjestelmän jatkuva tehtävä on vastaanottaa primäärijäähdytteen valvotut vuodot. YD-järjestelmän kuusi pääkiertopumppua ylläpitävät primäärijäähdytteen virtausta reaktorissa. Järjestelmät RA, RL, RR ja RV ovat sekundääripiirin järjestelmiä. RA-järjestelmä toimittaa tuorehöyryn höyrystimistä turbiineihin ja RL-järjestelmä pitää höyrystimien vedenpinnat asetusarvoissaan reaktorin tehokäytön aikana. RR- järjestelmä ylläpitää jäähdytyskiertoa laitoksen seisokissa, jotta reaktorissa syntyvä jälkilämpö siirtyy höyrystimistä lämmönsiirtimien kautta meriveteen. RV-järjestelmän tehtävänä on korvata sekundääripiirin vesihäviöt. EY-, TF-, TH-, TJ-, TQ- ja VF-järjestelmät ovat turvallisuusjärjestelmiä. EY-järjestelmä varmentaa laitoksen sähkönsaannin häiriötilanteissa. Järjestelmät TH, TQ, TV ja VF muodostavat hätälämmönsiirtoketjun, jonka avulla reaktorin jälkilämpöteho siirretään
8 8 mereen. TJ-järjestelmä vastaa boorihappopitoisen lisäveden pumppaamisesta primääripiiriin, mikäli normaali lisävesijärjestelmä ei pysty ylläpitämään riittävää jäähdytemäärää primääripiirissä. (Fortum Power and Heat Oy, 2012). Mittauksia kerättiin lisäksi muutamista muista järjestelmistä, jotka on käsitelty erikseen mittauksia käsittelevässä luvussa Tarkasteltavat laitteet Laitteiden osalta työssä keskitytään pumppuihin, venttiileihin ja dieselgeneraattoreihin. Tarkasteltavia venttiileitä löytyy kaikista edellisessä kappaleessa käsitellyistä järjestelmistä ja tarkasteltavia pumppuja järjestelmistä EY, RL, TF, TH, TJ, TK, TQ ja VF. Dieselgeneraattoreita on tarkastelussa 4 kappaletta, jotka kaikki ovat järjestelmässä EY tunnuksilla EY Myös puhaltimien tarkastelua harkittiin, mutta puhaltimien vähäisen vikamäärän takia niitä ei otettu tarkasteluun. Lisäksi tarkastellaan erilaisia mittauksia, jotka voivat olla termostaatteja, pinnan-, lämpötila- tai painemittauksia Vikojen havaitseminen Voimalaitoksella tapahtuneet vikaantumiset kerätään laitoksen vikahistoriaan. Vikaantumisista kirjataan ylös useita tietoja tarkasti määriteltyjen kategorioiden mukaan. Tässä työssä vikaantumisiin liittyvistä tiedoista kiinnostavia ovat Päivämäärä Kz-tunnus Vian vaikutus laitteeseen (B) Vian havaitsemistapa (A) Vioittumistapa (H) Koestusväli (T) Kz-tunnus identifioi laitteen käyttöpaikan. Kz-tunnus sisältää tiedon laitoksesta, laitteen redundanttisuudesta ja järjestelmästä. Jos laite on redundanttinen, sen toiminta on varmennettu vähintään yhdellä samanlaisella laitteella. Toisilleen redundanttisen laitteiden toiminnan täytyy olla toisistaan riippumatonta. Lisäksi kz tunnuksesta selviää laitteen prosessiosa, laitekoodi ja juokseva numero. (Kelavirta, 2010). Vian vaikutus laitteeseen (B) merkitään numerolla 1,2,3 tai 4. Numerointi tarkoittaa seuraavaa: 1. Vika estää käytön 2. Huolto/korjaus estää käytön 3. Ei vaikutusta käyttöön
9 9 4. Ei vaikutusta käyttöön käyttöjaksolla Tässä työssä kiinnostavat vikatapaukset ovat ainoastaan B=1-tapauksia eli kriittisiä vikaantumisia, jotka aiheuttavat välittömästi laitteen epäkäytettävyyden. Suurin osa vioista on ei-kriittisiä. Ei-kriittinen vika ei aiheuta laitteelle lainkaan epäkäytettävyyttä tai vasta vian korjauksesta aiheutuu epäkäytettävyyttä. (Jänkälä ym., 2010). Vian havaitsemistapa (A) merkitään kokonaisluvulla väliltä 1-9 seuraavasti 1. Oireista valvomossa 2. Muuten havaittu (välittömästi vian synnyttyä) 3. Vuorokierroksella 4. Määräaikaiskoestuksen yhteydessä 5. Ennakkohuoltotyön yhteydessä 6. Käyttötarpeen tullessa 7. Kunnon/laadunvalvonnan yhteydessä 8. Korjauksen tai korjauksen jälkeisen koekäytön yhteydessä 9. Satunnaisesti Koska työssä pyritään selvittämään määräaikaiskoestusten merkitys vikaantumisten havaitsemisessa, ovat luonnollisesti A=4 -tapaukset erityisen kiinnostavia. Vioittumistavat on jaettu periaatteessa 24 eri kategoriaan, mutta tässä työssä keskitytään ainoastaan kahteen, jotka ovat A Epäonnistunut käynnistyminen, avautuminen, tilanmuutos, signaali tai jännitekytkentä B Epäonnistunut pysähtyminen, sulkeutuminen, tilanmuutos Pumpuille ja generaattoreille huomioidaan vain vikaantumistapa A eli epäonnistunut käynnistyminen. Venttiileille huomioidaan sekä A- että B-vikaantumiset, jotka tarkoittavat joko epäonnistunutta avautumista tai sulkeutumista. Mittauksille huomioidaan vain vikaantumistyyppi A eli epäonnistunut signaali. (Jänkälä ym., 2010).
10 10 3. Tutkimusongelma- ja menetelmät 3.1. Tutkimushistoria ja valitut perustapahtumat Loviisan voimalaitoksen kerättyä vikahistoriaa on hyödynnetty tässä työssä kuvan 1 mukaisesti. LO1:n osalta on ollut käytettävissä vikahistoria laitoksen kaupallisen käytön alusta LO2:n osalta vikahistoriaa on hyödynnetty käytön alusta lähtien, mutta vikahistoria sisältää aukon ajalla Kummankin laitoksen osalta vikahistoriaa on ollut käytettävissä asti. Kuva 1: Loviisan voimalaitoksen vikojen keräyshistoria Perustapahtuma ja huipputapahtuma ovat todennäköisyyspohjaiseen riskianalyysiin liittyviä käsitteitä. Perustapahtumat ovat erilaisia komponenttien vikatapahtumia. Määrittämällä eri perustapahtumien todennäköisyydet ja niiden väliset riippuvuussuhteet voidaan määrittää huipputapahtuman todennäköisyys ja näin kvantifioida systeemin riskit. Otetaan esimerkkinä jäähdytyskierto, jota ylläpitää kaksi pumppua. Normaalitilanteessa kummatkin pumput seisovat ja onnettomuustilanteessa ne käynnistetään. Perustapahtumana on pumpun epäonnistunut käynnistyminen. Kummankin pumpun epäonnistunut käynnistyminen johtaa huipputapahtumaan, joka on epäonnistunut jäähdytys. (Modarres, 2006, 48-49). Työhön valituista 13 voimalaitoksen järjestelmästä otettiin tarkasteluun yhteensä 433 laitteelle kohdistettua perustapahtumaa, joita laitoksien vikahistoriasta kerättiin yhteensä 527 kappaletta. Lisäksi mittauksille otettiin 534 perustapahtumaa, joita oli tapahtunut 197 kappaletta. Perustapahtumat on valittu sen mukaan, että ne ovat mukana Loviisan ydinvoimalaitoksen todennäköisyyspohjaisessa riskimallissa. (Jänkälä ym., 2010) Tutkimusmenetelmät ja tilastollinen testaus Ensin kartoitettiin Loviisan voimalaitoksen riskimallista halutut perustapahtumat mukaan tarkasteluun. Seuraavaksi vikahistoriasta suodatettiin kyseisiä perustapahtumia vastaavat vikaantumiset. Suodatetun vikahistorian avulla pystyttiin tekemään halutut tutkimukset vikaantumisten havaitsemistavoista. Suurin osa tutkimuksesta tehtiin Exceltaulukkolaskentaohjelmalla. Muutamia tilastollisia analyysejä suoritettiin Statistix-tilastoohjelmalla. Seuraavaksi esitetään menetelmien teoreettinen tausta Suhteellisten osuuksien vertailutesti Olkoon tapahtuma A = Perusjoukon alkiolla on ominaisuus P, esimerkiksi työn tapauksessa havaitun vian ominaisuus on A = vika on havaittu määräaikaiskoestuksessa. Olkoon
11 11 todennäköisyys poimia perusjoukosta S satunnaisesti alkio, jolla on ominaisuus P. Jos perusjoukko S on äärellinen, todennäköisyys kuvaa niiden perusjoukon alkioiden suhteellista osuutta, joilla on ominaisuus P. Olkoon perusjoukon tapahtuma ja olkoot (1) Määritellään satunnaismuuttuja { (2) (3) Tällöin, ja. Kahdesta riippumattomasta otoksesta laskettuja suhteellisia osuuksia voidaan verrata suhteellisten osuuksien vertailutestillä. Yleinen hypoteesi on muotoa: Nollahypoteesi on (4) (5) (6) ja vaihtoehtoinen hypoteesi: (7) { (8) Estimaattorit suhteellisille osuuksille lasketaan kaavasta (9) (10) missä on tapahtuman A frekvenssi otoksessa ja otoksen koko. Jos nollahypoteesi pätee, voidaan otokset yhdistää ja parametrin harhaton estimaattori laskea kaavasta (11) Määritellään testisuure: (12)
12 12 Jos nollahypoteesi pätee, niin testisuure noudattaa suurissa otoksissa approksimatiivisesti standardoitua normaalijakaumaa. Approksimaatio on riittävän hyvä, jos (Mellin, 2008, 90). (13) (14) Jakaumaoletuksien testaaminen -homogeenisuustestillä Käytettävissä on vähintään kaksi havaintoaineistoa ja halutaan tutkia, ovatko aineistot peräisin samasta jakaumasta. Yleisen hypoteesin mukaan perusjoukko on jaettu :n eri ryhmään, joista on poimittu toisistaan riippumattomat satunnaisotokset. Nollahypoteesi vaihtoehtoinen hypoteesi ovat muotoa ja - : Otokset on poimittu samasta todennäköisyysjakaumasta - : Otokset on poimittu eri todennäköisyysjakaumista Jaotellaan otokset, joiden otoskoot ovat, luokkiin. Luokkia on yhteensä c kappaletta ja luokkien koot ovat. Merkataan ryhmän luokkaan kuuluvien havaittua frekvenssiä. Jos nollahypoteesi pätee, on jokaisen tyhmän kohdalla luokan todennäköisyys sama. Estimaatti lasketaan kaavasta (15) Odotettu frekvenssi ryhmässä ja luokassa saadaan kaavasta (16) -testisuure lasketaan kaavalla ( ) (17) Jos nollahypoteesi pätee, testisuure noudattaa suurissa otoksissa approksimatiivisesti - jakaumaa vapausastein. (18) Approksimaatio on tavallisesti riittävän hyvä, jos (19) (20)
13 13 (Mellin, 2008, 97-99) Suhteellisen osuuden luottamusväli Suhteellisen osuuden harhaton estimaattori määriteltiin (21) Suhteellisen osuuden approksimatiivinen luottamusväli luottamustasolla on ( ) (22) missä on luottamustasoon liittyvä luottamuskerroin standardoidusta normaalijakaumasta. (Mellin, 2008, 55-56).
14 14 4. Tulokset 4.1. Tarkasteluhistorian valinta Ennen varsinaista vikaantumisten havaitsemistapojen kartoitusta ja vertailua tutkitaan, hyödynnetäänkö koko käytössä olevaa laitoksen kerättyä vikahistoriaa vai rajataanko vikahistorian käyttöä ajallisesti. Loviisan voimalaitoksella otettiin käyttöön ATKpohjainen työsuunnittelujärjestelmä, josta vikatiedot saadaan haettua suoraan koodattuna PSA-datana (Jänkälä ym. 2010). Työsuunnittelujärjestelmän käyttöönoton myötä vikadata saattaa olla luotettavampaa, joten jaotellaan tarkasteluun otetut vikatapahtumat kyseisen päivämäärän mukaan. Taulukossa 1 on esitetty vikatapahtumat havaitsemistavan mukaan jaoteltuna koko laitoksen vikojen keräyshistorian ajalta. Lisäksi vikaantumiset on jaettu ennen tapahtuneisiin, ja kyseisestä päivämäärästä eteenpäin tapahtuneisiin. Taulukko 1: Vikaantumisten havaitsemistapojen jakaantuminen Havaitsemistapa (A) Yhteensä Koko historia ,2 % 5,3 % 1,3 % 68,3 % 0,9 % 7,0 % 0,6 % 1,9 % 0,4 % ,5 % 12,2 % 0,0 % 79,3 % 1,2 % 1,8 % 0,0 % 0,0 % 0,0 % ,2 % 2,2 % 1,9 % 63,4 % 0,8 % 9,4 % 0,8 % 2,8 % 0,6 % Taulukosta 1 voidaan tehdä muutamia huomioita. Ensinnäkin vioista suurin osa havaitaan tavalla 4 eli määräaikaiskoestuksissa. Ennen päivämäärää määräaikaiskoestusten osuus on hieman suurempi kuin kyseisestä päivämäärästä eteenpäin. Toisaalta vioista on selvästi suurempi osuus merkattu jälkeen tavalla 6 havaituksi (käyttötarpeen tullessa). Sama pätee havaitsemistavalle 1 eli oireista valvomossa havaituille vioille. Havaitsemistavalla 2 (muuten välittömästi vian synnyttyä) havaittujen vikojen osuus on kuitenkin suurempi vanhoille vioille. On mahdollista, että osa A=2 vioista on todellisuudessa A=1 vikoja. Näiden havaintojen myötä on jo syytä epäillä, etteivät vikaantumiset noudatan samaa jakaumaa ennen ja jälkeen päivämäärää Varmennetaan tulos kuitenkin tilastollisesti -homogeenisuustestillä. Testataan nollahypoteesia vikaantumistavat noudattavat samaa jakaumaa. Jotta testin luotettavuusehdot kaavoissa (19) ja (20) täyttyvät yhdistetään havaitsemistapojen 3,5,7 ja 9 mukaiset viat. -testin tulokset ovat esillä liitteessä 2. P- arvoksi saadaan nolla neljän merkitsevän numeron tarkkuudella, joten nollahypoteesi voidaan hylätä kaikilla perinteisillä merkitsevyystasoilla eli vikojen havaitsemistavat eivät noudata samaa jakaumaa päivämäärän mukaan jaoteltuna.
15 15 Koska vikojen havaitsemistavat eivät noudata samaa jakaumaa eri aikajaksoilla, käytetään ensisijaisesti tutkimuksessa tuoreempaa vikahistoriaa, eli ATK-pohjaisen työsuunnittelujärjestelmän jälkeen kerättyä vikahistoriaa. Hyödynnetään kuitenkin tarpeen vaatiessa myös vanhempaa vikahistoriaa. Vanhemman historian käytöstä on mainittu erikseen työssä Vertailu järjestelmittäin Tarkastellaan vikatapahtumien jakaantumista havaitsemistavan mukaan eri järjestelmille. Huomioidaan koko käytössä oleva vikahistoria, jotta saataisiin riittävästi vikatapauksia eri järjestelmille. Taulukossa 2 on esitetty vikatapahtumien jakaantuminen järjestelmittäin. Lisäksi liitteeseen 1 on koottu vikojen havaitsemistapojen suhteelliset osuudet prosenteissa järjestelmittäin. Vaikka vikaantumisten kokonaislukumäärät vaihtelevat järjestelmien välillä, on tärkeää muistaa, että tässä tarkastelussa huomioidusta vikaantumisten määrästä ei voida vetää johtopäätöksiä järjestelmän vikaantumisherkkyydestä, koska eri järjestelmistä on huomioitu eri määrä laitteita ja perustapahtumia. Taulukko 2: Vikaantumisten havaitsemistavat järjestelmittäin Havaitsemistapa (A) Yhteensä Kaikki EY RA RL RR RV TC TF TH TJ TK TQ VF YD Taulukon 2 ja liitteen 1 perusteella nähdään, että määräaikaiskoestusten eli havaitsemistavan 4 rooli järjestelmien RA, TH, TF, TJ ja TQ vikojen kohdalla on huomattava. Toisaalta nähdään, että RL-, RV- ja TK-järjestelmissä on selvästi suurempi suhteellinen osuus vioista havaittu tavalla 1 eli oireista valvomossa koko laitoksen keskiarvoon verrattuna. Tarkastellaan seuraavaksi määräaikaiskoestusten merkitystä vikojen havaitsemisessa tilastollisesti. Jätetään järjestelmät RR, TC ja YD pois tarkastelusta vikojen lukumäärän vähäisyyden vuoksi. Kuvassa 2 on havainnollistettu määräaikaiskoestusten osuutta vikojen havaitsemisessa. Jokaiselle järjestelmälle on laskettu kaksi arvoa, jotka ovat myös esillä
16 16 taulukossa 3. Ensimmäinen arvo ( eli sininen palkki on kussakin järjestelmässä määräaikaiskoestuksissa havaittujen vikojen osuus. Toinen arvo eli punainen palkki on kaikista muista järjestelmistä laskettu määräaikaiskoestuksilla havaittujen vikojen osuus. Kuva 2: Määräaikaiskoestuksissa havaittujen vikojen osuus EY-järjestelmän määräaikaiskoestuksissa havaittujen vikojen osuus näyttäisi vastaavan muiden järjestelmien keskiarvotasoa. Järjestelmien RA, TF, TH, TJ ja TQ osuus vaikuttaisi olevan suurempi ja järjestelmien RL, RV, TK ja VF vastaavasti pienempi. Vertaillaan määräaikaiskoestusten osuutta järjestelmien välillä aikaisemmin käsitellyn suhteellisten osuuksien vertailutestin avulla. Käytetään merkitsevyystasolle arvoa 0,05. Taulukossa on esitetty suhteellisen osuuden vertailutestin tulokset kullekin järjestelmälle. Taulukko 3: Suhteellisen osuuden vertailutestit ja 95 %:n luottamusvälit Järjestelmä P 4 95 %:n Lv. P 4,muut H 1 Testisuure P-arvo Hylkäys? EY 70,9 % 8,7 % 70,2 % p 1 >p 2 0,126 0,448 Ei RA 80,5 % 12,1 % 69,6 % p 1 >p 2 1,443 0,075 Ei RL 37,8 % 10,4 % 75,7 % p 1 <p 2-6,778 0,000 Kyllä RV 28,6 % 19,2 % 71,9 % p 1 <p 2-4,183 0,000 Kyllä TF 84,1 % 10,8 % 69,2 % p 1 >p 2 2,030 0,021 Kyllä TH 90,6 % 7,8 % 65,8 % p 1 >p 2 3,672 0,000 Kyllä TJ 87,5 % 13,2 % 69,6 % p 1 >p 2 1,841 0,033 Kyllä TK 36,1 % 15,6 % 72,6 % p 1 <p 2-4,543 0,000 Kyllä TQ 95,9 % 4,5 % 66,6 % p 1 >p 2 5,030 0,000 Kyllä VF 48,6 % 16,5 % 69,7 % p 1 <p 2-2,598 0,005 Kyllä Aiemmin tehdyt johtopäätökset pystytään pitkälti vahvistamaan. TF-, TH-, TJ- ja TQjärjestelmien määräaikaiskoestuksissa havaittujen vikojen suurempi osuus ja RL-, RV-, TK- ja VF-järjestelmien pienempi osuus muiden järjestelmien keskiarvotasoon verrattuna on tilastollisesti merkitsevä. Kuitenkin RA-järjestelmälle nollahypoteesi jää voimaan, vaikka
17 17 havaitsemistavan 4 osuus on yli kymmenen prosenttiyksikköä suurempi verrattuna muiden järjestelmien keskiarvoon. Myös EY-järjestelmälle nollahypoteesi jäi voimaan, mikä oli odotettavissa Vertailu laitetyypeittäin Tutkitaan miten vikojen havaitsemistavat jakautuvat eri laitteille. Laitteiden vikatapaukset eri laitteille jaoteltuna havaitsemistavan mukaan on esitetty taulukossa 4. Taulukossa on havaitsemistapojen lukumäärän lisäksi esillä kunkin havaitsemistavan suhteellinen osuus. Taulukko 4: Vikaantumisten havaitsemistavat laitetyypeittäin Havaitsemistapa (A) Yhteensä Venttiilit ,4 % 0,9 % 2,2 % 59,2 % 0,0 % 13,0 % 0,4 % 1,3 % 0,4 % Pumput ,8 % 3,4 % 1,7 % 71,2 % 1,7 % 8,5 % 1,7 % 3,4 % 1,7 % Diesel generaattorit 14,8 % 4,9 % 1,2 % 69,1 % 2,5 % 0,0 % 1,2 % 6,2 % 0,0 % Pumppujen ja dieselgeneraattoreiden määräaikaiskoestusten osuus vikojen havaitsemissa on samaa suurusluokkaa eli noin 70 prosenttia. Venttiileille osuus on noin kymmenen prosenttiyksikköä vähemmän. Huomionarvoista on havaitsemistavan 1 pieni osuus pumpuille. Tutkitaan määräaikaiskoestuksissa havaittujen vikojen osuutta tarkemmin. Testaan nollahypoteesia määräaikaiskoestuksissa havaittujen vikojen osuus on sama suhteellisten osuuksien vertailutestillä laitepareille venttiilit ja pumput, venttiilit ja dieselgeneraattorit sekä pumput ja dieselgeneraattorit. Vaihtoehtoiset hypoteesit ja testien tulokset ovat esillä taulukossa 5. Käytetään merkitsevyystasolle arvoa 0,05. Taulukko 5: Suhteellisten osuuksien vertailutestit Taulukko 6: 95 %:n luottamusvälit H 1 Testisuure P-arvo Laite P 4 95 %:n Lv. p venttiilit <p pumput -1,685 0,046 Venttiilit 59,2 % 6,4 % p venttiilit <p dieselgeneraattorit -1,578 0,057 Pumput 71,2 % 11,5 % p pumput >p dieselgeneraattorit 0,261 0,397 Dieselgeneraattorit 69,1 % 10,0 % Venttiilien pienempi osuus verrattuna pumppuihin on tilastollisesti merkitsevä, kun taas venttiilien pienempi osuus dieselgeneraattoreihin verrattuna ei ole. Pumppujen ja dieselgeneraattoreiden suhteellisen osuuden erot eivät ole tilastollisesti merkitseviä. Vanhemman historian käyttäminen ei muuta tuloksia. Taulukossa 6 on esitetty lopuksi luottamusvälit suhteellisille osuuksille. Tutkitaan seuraavaksi tarkemmin vikojen
18 18 havaitsemistapojen jakautumista eri laitteiden alatyypeille ja hyödynnetään koko historiaa riittävien vikatapausten saamiseksi Venttiilien viat Venttiilit on jaoteltu taulukon 7 mukaisiin alatyyppeihin. Taulukossa on esillä vikojen havaitsemistapojen jakaumat eri alatyypeille ja vastaavat suhteelliset osuudet. Taulukko 7: Venttiilien vikaantumisten havaitsemistavat Havaitsemistapa (A) Yhteensä Venttiilit ,7 % 5,9 % 1,4 % 65,3 % 0,6 % 8,8 % 0,3 % 0,8 % 0,3 % Takaisku ,0 % 0,0 % 0,0 % 100,0 % 0,0 % 0,0 % 0,0 % 0,0 % 0,0 % Eristys ,0 % 7,1 % 0,0 % 92,9 % 0,0 % 0,0 % 0,0 % 0,0 % 0,0 % Paineen alennus 14,3 % 14,3 % 14,3 % 57,1 % 0,0 % 0,0 % 0,0 % 0,0 % 0,0 % Magneetti ,5 % 0,0 % 12,5 % 62,5 % 0,0 % 0,0 % 0,0 % 12,5 % 0,0 % Moottori ,8 % 5,5 % 0,7 % 66,3 % 0,7 % 10,0 % 0,3 % 0,3 % 0,3 % Säätö ,7 % 10,0 % 3,3 % 40,0 % 0,0 % 6,7 % 0,0 % 3,3 % 0,0 % Venttiilien alatyyppien vikojen havaitsemistapojen suhteellisille osuuksille on hankalaa tehdä luotettavia tilastollisia testejä, koska suurin osa vioista on tapahtunut moottoriventtiileille. Takaisku-, eristys-, paineenalennus- ja magneettiventtiilejä on tarkastelussa vähän verrattuna moottoriventtiileihin. Kyseisiä venttiilityyppejä pidetään luotettavina, mikä selittää osaltaan vikojen pientä määrää. Säätöventtiileistä voidaan huomioida määräaikaiskoestusten pienempi osuus. Testataan täten nollahypoteesia, että moottori- ja säätöventtiilien määräaikaiskoestuksissa havaittujen vikojen osuus on sama. Vaihtoehtoisen hypoteesin mukaan moottoriventtiilien kohdalla osuus on suurempi. Testisuureen arvo on 2,858 ja vastaava p- arvo 0,002. Käytettävällä 95 %:n merkitsevyystasolla nollahypoteesi voidaan hylätä. Näin moottoriventtiilien kohdalla vioista havaitaan suurempi osa määräaikaiskoestuksissa kuin säätöventtiilien kohdalla Pumppujen viat Pumput voidaan jakaa kahteen ryhmään; vuoroittaiskäytössä oleviin TF- ja VF-järjestelmistä löytyviin pumppuihin ja muihin varalla oleviin. Taulukosta 8 huomataan, että vuoroittaiskäytössä olevien pumppujen vioista on huomattu pienempi osa määräaikaiskoestuksissa. Vuoroittaiskäytössä olevien pumppujen vioista huomattavan suuri
19 19 osa on havaitsemistavan 6 (käyttötarpeen tullessa) mukaisia, mikä on loogista, koska kyseisiä pumppuja käynnistetään ja sammutetaan toistuvasti likimain yhtä usein kuin koestetaan. Verrataan määräaikaiskoestusten osuutta suhteellisten osuuksien vertailutestillä. Nollahypoteesin mukaan vuoroittaiskäytössä olevien ja muiden pumppujen välillä ei ole eroa määräaikaiskoestuksissa havaittujen vikojen osuudessa. Vaihtoehtoisen hypoteesin mukaan vuoroittaiskäyttöisten kohdalla osuus on pienempi. Taulukko 8: Pumppujen vikaantumisten havaitsemistavat Havaitsemistapa (A) Yhteensä Pumput ,1 % 2,6 % 1,3 % 76,9 % 1,3 % 7,7 % 1,3 % 2,6 % 1,3 % Vuoro ,5 % 4,5 % 0,0 % 68,2 % 0,0 % 22,7 % 0,0 % 0,0 % 0,0 % Muut ,4 % 1,8 % 1,8 % 80,4 % 1,8 % 1,8 % 1,8 % 3,6 % 1,8 % Testisuureen arvoksi saadaan -1,148 ja vastaavaksi p-arvoksi 0,125. Näin ollen nollahypoteesi jää voimaan. Vuorokäyttöisten ja muiden pumppujen välillä ei ole tilastollista eroa määräaikaiskoestuksissa havaittujen vikojen osuuksissa Dieselgeneraattoreiden viat Dieselgeneraattoreiden vioista voidaan käsitellä erikseen automaatioviat. Taulukossa 9 on jaoteltu dieselgeneraattoreiden viat automaatiovikoihin ja muihin vikoihin. Taulukko 9: Dieselgeneraattoreiden vikaantumisten havaitsemistavat Havaitsemistapa (A) Yhteensä Diesel generaattorit 12,6 % 5,3 % 1,1 % 72,6 % 2,1 % 0,0 % 1,1 % 5,3 % 0,0 % Automaatio ,4 % 0,0 % 2,6 % 74,4 % 2,6 % 0,0 % 0,0 % 5,1 % 0,0 % Muut ,7 % 8,9 % 0,0 % 71,4 % 1,8 % 0,0 % 1,8 % 5,4 % 0,0 % Automaatiovioissa havaitsemistapojen 1 ja 4 mukaisten vikojen osuus on hieman suurempi kuin muilla vioilla. Muiden vikojen kohdalla havaitsemistavan 2 mukaisten vikojen ero on suurin. On kuitenkin mahdollista, että osa kyseisistä vioista on todellisuudessa havaitsemistavan 1 vikoja. Dramaattisia eroja vikojen havaitsemistapojen osuuksissa ei kuitenkaan ole havaittavissa. Testataan vielä määräaikaiskoestuksissa havaittujen vikojen osuuden eroa automaatiovioille ja muille vioille. Nollahypoteesin mukaan osuudella ei ole merkitsevää eroa ja vaihtoehtoisen hypoteesin mukaan automaatiovikojen kohdalla osuus on
20 20 suurempi. Testisuuren arvo on 0,315 ja vastaava p-arvo 0,375. Näin ollen määräaikaiskoestuksissa havaittujen vikojen osuuksissa ei ole tilastollisesti merkitsevää eroa automaatiovikojen ja muiden vikojen välillä Mittaukset Tässä kappaleessa käsitellään mittausten vikaantumisten havaitsemistapojen jakaantuminen. Mittaukset käsitellään erillisenä kokonaisuutena, koska mittaukset eroavat ns. perinteisistä laitteista kuten pumpuista ja venttiileistä erityisesti vikojen havaittavuuden osalta. Loviisan ydinvoimalaitoksella on lukuisia erilaisia mittauksia, joilla saadaan tärkeää tietoa laitoksen prosessiparametreista, kuten paineista, pinnankorkeuksista ja lämpötiloista. Useat laitoksen turvallisuustoiminnot käynnistyvät erilaisten mittauksien perusteella. Loviisan todennäköisyyspohjaisessa mallissa on mallinnettu useita onnettomuuksien hallinnan ja ehkäisyn kannalta tärkeitä mittauksia. Mittauksien vikaantumisten havaitsemistapojen tutkimus on tehty Juho Helanderin tekemän raportin Loviisa 1, mittausten epäkäytettävyyksien päivitys pohjalta (Helander, 2011). Erilaisia mittauksille kohdistettuja perustapahtumia otettiin tutkimukseen mukaan yhteensä 534 kappaletta, joita oli laitoksen käyttöhistoriassa tapahtunut yhteensä 197 kappaletta. Mittauksia kerättiin kappaleessa 2.1 mainituista järjestelmistä RA, RR, TC, YA, TH ja lisäksi järjestelmistä: TE TG TL YA YB YC YP VA UV UW Primääriveden poistovesien puhdistus Polttoainealtaiden jäähdytys Valvottujen alueiden ilmastointi Primääriputkisto Höyrystimet Reaktoripaineastia Paineentasausjärjestelmä Meriveden puhdistus Ilmastointi ja lämmitys Ilmastointi ja lämmitys Mittaukset jaettiin neljään eri alatyyppiin, joita ovat paine-, pinta- ja lämpötilamittaukset sekä termostaatit. Mittauksien kohdalla vikaantumisten havaitsemistavat jaotellaan kuten muillakin laitteilla eli yhdeksään eri kategoriaan. Taulukossa 10 on esitetty vikaantumisten
21 21 havaitsemistapojen jakaantuminen mittauksille ja alatyypeille. Vikaantumiset on kerätty vikahistoriasta ajalta Taulukosta 10 nähdään mittauksen vikaantumistapojen hyvin erilainen jakaantuminen verrattuna muihin edellisissä kappaleissa käsiteltyihin laitteisiin. Kaikista mittauksien vioista havaitaan melkein 80 prosenttia havaitsemistavan 1 mukaan. Määräaikaiskoestuksissa vioista on havaittu 6,1 prosenttia, joten määräaikaiskoestusten rooli on puolestaan hyvin pieni, Verrattuna kaikkiin mittauksiin suuria eroja ei ole havaittavissa mittausten alatyyppien kohdalla paitsi termostaateissa. Termostaattien vikojen otoskoko on kuitenkin pieni, joten johtopäätöksien teko on vaikeaa. Taulukko 10: Vikaantumisten havaitsemistavat mittauksille Havaitsemistapa (A) Yhteensä Mittaukset ,2 % 1,5 % 6,1 % 6,1 % 2,5 % 1,5 % 1,5 % 1,0 % 1,5 % Paine ,0 % 3,6 % 3,6 % 7,1 % 5,4 % 0,0 % 1,8 % 1,8 % 1,8 % Pinta ,8 % 1,0 % 6,1 % 5,1 % 2,0 % 2,0 % 1,0 % 0,0 % 2,0 % Lämpötila ,9 % 0,0 % 5,6 % 0,0 % 0,0 % 2,8 % 2,8 % 0,0 % 0,0 % Termostaatit ,0 % 0,0 % 33,3 % 50,0 % 0,0 % 0,0 % 0,0 % 16,7 % 0,0 % Tutkitaan vikojen havaitsemistapojen suhteellisia osuuksia vielä tilastollisesti. Koska havaitsemistavan 1 osuus on suurin ja havaitsemistavan 4 osuus pieni tilastollisesti luotettavien tulosten saamiseksi, testataan havaitsemistavan 1 osuuksien eroja. Jätetään termostaatit pois tutkimuksesta otoskoon pienuuden takia. Testataan suhteellisten osuuksien vertailutestillä nollahypoteesia oireista valvomossa havaittujen vikojen osuus on sama. Testataan nollahypoteesia mittauspareille paine ja pinta, paine ja lämpötila sekä pinta ja lämpötila. Käytetään merkitsevyystasona 0,05. Testien tulokset ja vaihtoehtoiset hypoteesit ovat esillä taulukossa 11. Taulukko 11: Suhteellisten osuuksien vertailutesti Taulukko 12: Luottamusvälit H 1 Testisuure P-arvo p paine <p pinta -0,849 0,198 p paine <p lämpötila -1,639 0,051 p pinta <p lämpötila -1,104 0,134 Laite P 1 95 %:n Lv. Paine 75,0 % 11,3 % Pinta 80,8 % 7,7 % Lämpötila 88,9 % 10,2 % Jokaista testisuuretta vastaava p-arvo on yli 0,05, joten jokaisen testin kohdalla nollahypoteesi jää voimaan. Näin ollen havaitsemistavan 1 mukaan havaittujen vikojen
22 suhteellisissa osuuksissa ei ole tilastollisesti merkitseviä eroja mittausten välillä. Taulukossa 12 on lopuksi esitetty suhteellisen osuuden luottamusvälit havaitsemistavalle 1. 22
23 23 5. Johtopäätökset Työn tavoitteena oli tutkia eri havaitsemistapojen osuutta vikojen havaitsemisessa Loviisan ydinvoimalaitoksella. Erityisesti tarkoituksena oli selvittää määräaikaiskoestusten merkitys vikojen havaitsemisessa. Tutkimus tehtiin erilaisille laitteille ja järjestelmille. Vikojen osalta keskityttiin kriittisiin eli välittömästi epäkäytettävyyden aiheuttaviin vikoihin. Näin ollen vikojen havaitsemistapojen jakaantumisesta ei voida vetää johtopäätöksiä vioille, jotka aiheuttavat laitteen epäkäytettävyyden vasta korjauksessa. Määräaikaiskoestukset havaittiin Loviisan ydinvoimalaitoksella selvästi merkittävimmäksi vikojen havaitsemistavaksi laitteille mittauksia lukuun ottamatta. Koko käytettävissä olleen vikahistorian osalta määräaikaiskoestuksissa havaittiin 68,3 prosenttia vioista. Tämän jälkeen tärkeimmät vikojen havaitsemistavat olivat oireista valvomossa 14,2 prosentin, käyttötarpeen tullessa 7,0 prosentin ja muuten välittömästi vian synnyttyä 5,3 prosentin osuudella. Eri järjestelmiä vertailtiin muun laitoksen keskiarvotasoon. Järjestelmistä dieselgeneraattorit ja tuorehöyryputkisto eivät poikenneet tilastollisesti merkitsevästi muun laitoksen keskiarvosta. Järjestelmien reaktorin välijäähdytyspiiri, hätäjäähdytysjärjestelmä, hätälisävesijärjestelmä ja sprinklerijärjestelmä kohdalla määräaikaiskoestuksissa havaittujen vikojen osuus oli suurempi ja järjestelmien syöttövesipiiri, laitoslisäveden syöttö, normaali lisävesi- ja vuotojenkeruujärjestelmä ja sivumerivesipiiri kohdalla määräaikaiskoestuksissa havaittujen vikojen osuus oli pienempi verrattuna muun laitoksen keskiarvoon. Järjestelmät, joissa määräaikaiskoestuksissa havaittujen vikojen osuus oli pienempi, sisältävät käyviä laitteita, joten tulokset ovat johdonmukaisia. Laitetyypeistä pumppujen osalta määräaikaiskoestuksissa havaittiin suurempi osuus vioista kuin venttiilien kohdalla. Sen sijaan venttiilien ja dieselgeneraattoreiden sekä pumppujen ja dieselgeneraattoreiden välillä ei ollut tilastollisesti merkitsevää eroa määräaikaiskoestuksissa havaituissa vioissa. Venttiilien alatyypeistä voidaan sanoa, että moottoriventtiilien vioista havaitaan suurempi osuus määräaikaiskoestuksissa kuin säätöventtiilien vioista. Muista venttiilien alatyypeistä, eli takaisku-, eristys-, paineenalennus- ja magneettiventtiileistä, ei saatu tilastollisesti merkitseviä tuloksia pienen vikamäärän takia. Pumppujen kohdalla ei ole eroa vuoroittaiskäytössä olevien ja muiden pumppujen välillä eikä dieselgeneraattoreiden kohdalla automaatiovikojen ja muiden vikojen välillä määräaikaiskoestuksissa havaittujen vikojen osuudessa. Mittauksia käsiteltiin erillisenä kokonaisuutena ja niiden kohdalla saatiin hyvin erilaisia tuloksia verrattuna muihin laitteisiin. Mittauksien vioista 78,2 prosenttia on havaittu oireista valvomossa. Määräaikaiskoestusten rooli on hyvin pieni, vain 6,1 prosenttia. Oireista valvomossa havaittujen vikojen osuudessa eri mittausten alatyyppien, eli paine-, pinta- ja lämpötilamittausten, välillä ei ollut tilastollisesti merkitsevää eroa. Kaiken kaikkiaan tutkimuksessa onnistuttiin ja työn tavoitteissa olleisiin kysymyksiin saatiin vastauksia. Mittauksia lukuun ottamatta määräaikaiskoestuksilla on selvästi suurin rooli vikojen havaitsemissa Loviisan ydinvoimalaitoksella.
24 24 Viitteet Fortum Power and Heat Oy. (2012). Loviisan esittelymateriaalia. Intranet: https://portal.fortum.com/sites/fnsloviisayleis/default.aspx Helander, J. (2011). Loviisa 1, Mittausten epäkäytettävyyksien päivitys. Raportti, Fortum Power and Heat Oy Jänkäla, K.;Paavola, I.;Sirén, S.;Helander, J.;Helisevä, M.;& Kallas, M. (2010). Loviisa 1 Riskitutkimus Taso 1 Pääraportti, Luku 7: Laitteiden luotettavuus. Fortum Power and Heat Oy Jänkälä, K. (2011). Koestettavien laitteiden vikojen havaitseminen. Muistio, Fortum Power and Heat Oy Kelavirta, T. (2010). Kz-merkintäjärjestelmä Loviisan voimalaitoksella. Tekniikkaohje, Fortum Power and Heat Oy Mellin, I. (2008). Tilastolliset menetelmät: Kaavat. Modarres, M. (2006). Risk analysis in Engineering - Techniques, Tools and Trends. CRC Press
25 25 Liitteet Liite 1: Vikaantumisten havaitsemistapojen suhteelliset osuudet järjestelmille Havaitsemistapa (A) Kaikki 14,2 % 5,3 % 1,3 % 68,3 % 0,9 % 7,0 % 0,6 % 1,9 % 0,4 % EY 11,7 % 5,8 % 1,0 % 70,9 % 2,9 % 0,0 % 1,9 % 4,9 % 1,0 % RA 4,9 % 4,9 % 4,9 % 80,5 % 0,0 % 0,0 % 0,0 % 2,4 % 2,4 % RL 40,2 % 2,4 % 1,2 % 37,8 % 0,0 % 17,1 % 0,0 % 1,2 % 0,0 % RR 20,0 % 20,0 % 0,0 % 40,0 % 0,0 % 20,0 % 0,0 % 0,0 % 0,0 % RV 28,6 % 28,6 % 4,8 % 28,6 % 0,0 % 9,5 % 0,0 % 0,0 % 0,0 % TC 0,0 % 0,0 % 0,0 % 100,0 % 0,0 % 0,0 % 0,0 % 0,0 % 0,0 % TF 2,3 % 2,3 % 0,0 % 84,1 % 0,0 % 9,1 % 0,0 % 2,3 % 0,0 % TH 3,8 % 0,0 % 0,0 % 90,6 % 3,8 % 1,9 % 0,0 % 0,0 % 0,0 % TJ 8,3 % 0,0 % 0,0 % 87,5 % 0,0 % 0,0 % 4,2 % 0,0 % 0,0 % TK 27,8 % 13,9 % 2,8 % 36,1 % 0,0 % 13,9 % 0,0 % 5,6 % 0,0 % TQ 2,7 % 0,0 % 0,0 % 95,9 % 0,0 % 1,4 % 0,0 % 0,0 % 0,0 % VF 8,6 % 14,3 % 2,9 % 48,6 % 0,0 % 25,7 % 0,0 % 0,0 % 0,0 % YD 20,0 % 0,0 % 0,0 % 80,0 % 0,0 % 0,0 % 0,0 % 0,0 % 0,0 % Liite 2: Jakaumaoletuksen testaaminen